Resep: Maklike koffiekoek - Jou Gesin | Solidariteit WêreldJou Gesin | Solidariteit Wêreld
Tuis › Artikels › Resep: Maklike koffiekoek
Resep: Maklike koffiekoek
Maak een medium grootte ronde koek.
Jy benodig die volgende:
¾ koppie botter
¾ koppie strooisuiker
1½ koppie bruismeel
1 eetlepel goeie sterk swart koffie, opgelos in 2 eetlepels kookwater
1 eetlepel kakaopoeier, opgelos in 1-2 eetlepels kookwater
1 eetlepel kitskoffie, opgelos in 2 eetlepels warm melk
2½ koppies versiersuiker
Verhit die oond tot 180°C. Smeer twee medium grootte ronde koekpanne en voer die bodem uit met bakpapier. Maak seker hulle is goed gesmeer of gebruik Spray ʼn Cook.
Klits die botter en suiker saam tot lig en sponserig. Voeg die eiers een op ʼn slag by, klits goed deur na elke eier bygevoeg is. Sif die meel bo-oor en vou goed in.
Vou die koffie- en kakaomengsel goed in die beslag in.
Verdeel die beslag in die twee koekpanne, maak seker dat dieselfde hoeveelheid in elke pan is. Bak vir 25-30 minute. Laat dit goed afkoel op ʼn draadrak.
Klop die botter vir die versiersel totdat dit sag is, voeg die versiersuiker en koffie baie stadig by sodat alles goed saamgeklop is en ʼn gladde voorkoms het.
Smeer die versiersel bo-op die een koeklaag en plaas die ander een bo-op. Smeer die res van die versiersel rondom en bo-op.